এই ক্ষেত্ৰত এক নতুন অধ্যায় সংযোজিত কৰি অসমলৈ পোনপ্ৰথমবাৰৰ বাবে এই খিতাপ আজুৰি আনিলে ধুবুৰীৰ যুৱতী প্ৰিয়দৰ্শিনী চেটাৰ্জীয়ে । মুম্বাইত অনুষ্ঠিত হোৱা এফ বি বি ফেমিনা মিছ ইণ্ডিয়া ২০১৬ প্ৰতিযোগিতাত প্ৰিয়দৰ্শিনী চেটাৰ্জীয়ে এই খিতাপ লাভ কৰিবলৈ সক্ষম হয়। ৫৩তম মিছ ইণ্ডিয়া প্ৰতিযোগিতাত ২১ গৰাকী ফাইনেলিষ্টৰ মাজৰ পৰা চুড়ান্ত বিজয়ীৰূপে নিৰ্বাচিত হ' ল অসমৰ সুন্দৰীগৰাকী। নিজৰ সৌন্দৰ্য আৰু বুদ্ধিমত্তাৰে বিচাৰকৰ মন জয় কৰা প্ৰিয়দৰ্শিনীয়ে বিশেষ বঁটাসমূহৰ ভিতৰত মিছ ৰেম্পৱাক খিতাপো জয় কৰে । উল্লেখযোগ্য যে ফেমিনা মিছ ইণ্ডিয়া দিল্লী ২০১৬ খিতাপ জয় কৰি মিছ ইণ্ডিয়া প্ৰতিযোগিতাত পোনপটীয়াকৈ প্ৰৱেশ কৰিছিল প্ৰিয়দৰ্শনীয়ে । বিগত বৰ্ষৰ মিছ ইণ্ডিয়া অদিতি আৰ্য়াৰ পৰা এই খিতাপ গ্ৰহণ কৰে ১৯ বছৰীয়া প্ৰিয়দৰ্শিনীয়ে । সম্প্ৰতি প্ৰিয়দৰ্শিনী দিল্লী হিন্দু কলেজত সমাজ শাস্ত্ৰ বিষয়ত স্নাতক শাখাত অধ্যয়নৰত । আজৰি সময়ত নাচি, ভ্ৰমণ কৰি আৰু বিভিন্ন মানুহৰ লগত কথাপাতি ভাল পায় প্ৰিয়দৰ্শিনীয়ে। ইয়াৰ পাছত ২০১৬ বৰ্ষৰ মিছ ৱৰ্ল্ড প্ৰতিযোগিতাত ভাৰতক প্ৰতিনিধিত্ব কৰিব তেওঁ ।